  Анжелика Тихонова корреспондент Удмуртиын «Театральное Приволжье» фестивале куриськонъёсты кутонэз 15-тӥ толсурозь азьланьтӥзы. Сыӵе пумкылъян коронавирус инфекци вӧлмонэз алон понна кутэм сюбегатонъёсын сэрен юнматӥзы, ивортӥз элькунысь дышетонъя но тодосъя министерстволэн пресс-службаез. Улосвыл люкетын вормисьёсты 25-тӥ толсуре ялозы Туннэ нуналлы элькунысь радъян комитетэ Воткаысь, Глазкарысь, Ижкарысь, Сарапулысь, Дэри, Пичи Пурга, Можга, Эгра, Якшур-Бӧдья ёросъёсысь 20 куриськонъёс вуизы ни: 18-эз – нылпи студиослэсь, кыкез – егитъёслэн студиоссылэсь. 2022-тӥ арын толшоре пӧртэм категориосысь кык тужгес усто спектакльёсты фестивальлэн округъя люкетаз келялозы. Вормисьёсты меӵак эфирын йылпумъясь видеотрансляция дыръя жюрилэн куараосызъя шараялозы. Соосты выль спектакльёс пуктыны коньдонэн пусъёзы. Тодэ вайытом, «Театральное Приволжье» фестиваль улсын афиша но плакат кылдытонъя конкурслэн улосвыл быръён люкетэз ортче. Али отчы куриськонъёсты но ужъёсты куто. «Театральное Приволжье» фестиваль куинетӥзэ ортче. Солэн ужпумез – тросгес егитъёсты актёръёсты, режиссёръёсты но учкисьёсты сямен искусствое кыскон. 2021-тӥ арын фестивальлэн валтӥсь ужрадъёсыз Удмуртиын ортчизы.  Тодэ вайытом, йӧскалык театрысь артистъёс удмурт кылын кинокомедия пуктыны дасясько. Тегъёс: Ижкар Театр нылпиос егитъёс Удмуртия фестиваль  